רוב האנשים יודעים כי שוקולד הוא רעיל לכלבים, שכן הוא מכיל תרכובת הנקראת תיאוברומין, ובמינון גדול מספיק זה עלול לגרום להתקפים, לתרדמת ואפילו למוות אצל כלבים.
שוקולד מריר מסוכן הרבה יותר מאשר שוקולד חלב, ולשוקולד הלבן אין בכלל תיאוברומין, כי בינינו זה לא באמת שוקולד. לקפה יש את אותו מרכיב כימי מסוכן וגם הוא רעיל לכלבים.
מזונות אחרים המסוכנים לכלבים כוללים בין היתר: צימוקים וענבים (שניהם עלולים לגרום לאי ספיקת כליות), אגוזי מקדמיה (הם גורמים לחולשה, מעידה, הקאה וטמפרטורות גבוהות), ממתיק מלאכותי קסיליטול (בליעה של מסטיק ללא סוכר ומטעמים אחרים הינה מסכנת חיים שיכולה לגרום לנפילת רמת הסוכר בדם ולאי ספיקת כבד), שום ובצל (כמות מספקת עלולה לגרום לאנמיה), ומזונות עשירים בשומן, כגון נקניקים (עלולים לגרום להתקף חמור של לבלב).